**Referat af første generalforsamling i ”Parcelforeningen Obstrupparken nr. 18-67”**

Der er 33 boliger i parcelhusforeningen. Kun nr. 26, nr. 30 og nr. 65 havde meldt afbud og var ikke tilstede.

Valg af dirigent: Anders Dalsgaard blev valgt

Budgettet, som beskrevet af Claus Moldt, blev diskuteret. Følgende faste fællesudgifter blev nævnt: Snerydning, forsikring, græsslåning samt anden vedligeholdelse. Der vil komme en del oprettelsesudgifter i opstarten, og det blev vedtaget, at bestyrelsen sørger for opkrævning af kontingent indenfor nær fremtid. Herefter besluttes det på en ekstraordinær generalforsamling, hvad der skal ske med fællesarealerne. Der kom følgende bemærkninger til bestyrelsens ’forarbejde’:

Der findes flere fællesarealer i områder (bl.a. den store græsplæne ved Stamvejen og området bag nr. 18 og 20), og bestyrelsen skal undersøge, hvad der sker med disse. Samarbejdsmuligheder med de andre og større grundejerforeninger undersøges (fx mht. græsslåning, legeplads, anlæggelser mm.).

Forslag til fællesareal overfor nr. 24-30: Mulighed for anlæggelse af parkeringsmuligheder – det blev diskuteret om dette er en mulighed, men der kan muligvis være problemer ift. lokalplanen. Der var forslag om at lave græsarmering. Andre forslag var legeplads og fodboldmål. Beslutningen om fællesarealet tages op på næste ekstraordinære eller ordinære generalforsamling.

Først er det vigtigt, at bestyrelsen sørger for en formel overdragelse af fællesarealer med Brd. Thybo. Det skal være klart, at brd. Thybo overdrager færdige fællesarealer, som kommunen har godkendt. Derudover skal lokalplanen og andre grundejerforeningers planer undersøges.

**Formelle punkter:**

1. Fastsættelse af kontingent: 3.000 kr. blev vedtaget som udgangspunkt, og skal evalueres på næste generalforsamling.
2. Betalingstidspunkt: Bestyrelsen afgøre dette. Første opkrævning kommer snarest med minimum én måneds varsel.
3. Følgende blev valgt til bestyrelsen:

* Jens Nissen nr. 32
* Anders Dalsgaard nr. 59
* Dennis Gertsen nr. 24
* Janni Hald nr. 34
* Claus Faurholt nr. 22C
* Nanna Hellum Nielsen nr. 22F
* Samantha Bertramsen Brockstedt nr. 42

Der blev valgt fem bestyrelsesmedlemmer og to suppleanter. Suppleanterne har ikke stemmeret. Bestyrelsen konstituerer sig selv. I år er der fem medlemmer, selvom der ifølge vedtægterne kun behøves tre medlemmer. Ifølge vedtægterne er bestyrelsesmedlemmerne valgt for to år, men det første år er ca. halvdelen af bestyrelsen på valg efter et år, således at der kommer balance i bestyrelsesmedlemmer på valg.

1. Valg af revisor og revisor suppleant: Githa Lorenzen nr. 44 blev valgt som revisor og Mathias Sehested Høeg Kemner nr. 36 som revisorsuppleant.
2. Information skal ske gennem facebookgruppen og en seddel i postkassen
3. Eventuelt:

Der skal oprettes en mailboks til foreningen.

Nabohjælp blev diskuteret – bestyrelsen tager det op.

Der er ønske om et skilt, som henviser til ’børn i området’.

Jonas Husted undersøger, hvad planen er med fortov på Tingskov allé og vejbump på Obstrupparken stamvejen.

Bestyrelsen indkalder til en ekstraordinær generalforsamling i efteråret, hvor der kan tages beslutninger om fællesareal.

Ønske om at bestyrelsen indhenter mindst tre tilbud, når der skal indgås aftaler (græsslåning, forsikringer mm.).

**Der bliver arrangeret en sommerfest:** Samantha nr. 42 og Sofian Lachkar nr. 47 tager ansvar for arrangementet. Arrangementet foregår uafhængigt af Parcelforeningen og indgår ikke i foreningens økonomi.

Hermed opfattet af Nanna Hellum Nielsen